Mitjançant la Resolució de 9 de maig de 2000, es van establir els criteris ambientals per atorgar el distintiu de garantia de qualitat ambiental als establiments hotelers.
D'acord amb l'article 4 de la Resolució esmentada, el període de validesa de la definició de la categoria de servei i dels criteris específics és, com a màxim, de tres anys des de la seva publicació i, per tant, cal procedir a la seva revisió.
D'acord amb el Decret 316/1994, de 4 de novembre, sobre l'atorgament del distintiu de garantia de qualitat ambiental per la Generalitat de Catalunya, modificat posteriorment pel Decret 296/1998, de 17 de novembre, pel qual s'amplia l'àmbit del distintiu de garantia de qualitat ambiental als serveis;
En ús de les facultats que m'atorga l'article 5 del Decret esmentat i d'acord amb l'informe previ del Consell de Qualitat Ambiental,
Definir la categoria d'establiments hotelers i els criteris de qualitat ambiental per optar al distintiu de garantia de qualitat ambiental, que es regeixen pels apartats següents:.1 Categoria de servei
S'inclouen en aquesta categoria els establiments hotelers regulats al capítol III, secció segona, de la Llei 13/2002, de 21 de juny, de turisme de Catalunya..2 Sol·licitants
Poden sol·licitar el distintiu de garantia de qualitat ambiental els titulars dels establiments hotelers ubicats a Catalunya..3 Criteris
Les propietats o característiques de qualitat ambiental específiques de la categoria de servei definida a l'apartat 1 s'avaluen segons els criteris i el sistema d'avaluació establerts a l'annex..4 Període de validesa
La definició de la categoria de servei i dels criteris específics per a aquesta categoria té un període màxim de validesa de tres anys a partir de la data de publicació d'aquesta Resolució al Diari Oficial de la Generalitat de Catalunya.
Les empreses que gaudeixen del distintiu de garantia de qualitat ambiental d'acord amb els criteris de la Resolució de 9 de maig de 2000 hauran de demostrar el compliment d'aquests nous criteris en el moment de renovar-ne l'atorgament..5 Número de codi
Als efectes administratius, el número de codi assignat a la categoria de servei és:
Codi 140: establiments hotelers..6 Ús de la marca
6.1 L'ús de la marca s'ha d'adequar a les especificacions indicades en les Normes gràfiques establertes pel Departament de Medi Ambient i Habitatge per a la utilització del distintiu de garantia de qualitat ambiental.
6.2 La llegenda que ha de figurar al distintiu de garantia de qualitat ambiental és la següent: "Respectuós amb el medi ambient", o bé la seva traducció literal a la resta d'idiomes en què es trobi la informació general de l'establiment.
6.3 El logotip identifica l'empresa i no podrà ser utilitzat per a la publicitat de productes, ni en els productes mateixos ni en els envasos.
L'establiment podrà utilitzar el logotip del distintiu en la seva imatge corporativa (fulletons, paper de cartes, etc.).
Per obtenir el distintiu de garantia de qualitat ambiental, l'establiment ha de disposar de l'autorització corresponent i ha de complir la legislació ambiental vigent allà on estigui ubicat i els criteris ambientals especificats en aquest annex, els quals tenen com a objectiu la minimització de l'impacte sobre el medi i el foment de la sensibilitat ecològica dels usuaris.
Per avaluar les sol·licituds o verificar el compliment dels criteris indicats en aquest annex, es podrà tenir en compte l'aplicació dels sistemes de gestió ambiental reconeguts, com són el sistema EMAS o la norma ISO 14001, així com el fet de disposar d'alguna altra etiqueta del tipus I d'acord amb la norma ISO 14024:1999, tot i que l'aplicació d'aquests sistemes no té caràcter obligatori per a l'obtenció del distintiu..1 Criteris ambientals per a la categoria de servei
Els criteris ambientals per a la categoria d'establiments hotelers es divideixen en vuit apartats, cadascun dels quals conté criteris bàsics d'obligat compliment i criteris opcionals, els quals estan puntuats d'1 a 9.
Per obtenir el distintiu de garantia de qualitat ambiental, l'establiment ha de complir tots i cadascun dels criteris bàsics i obtenir un mínim de 65 punts en el còmput total de criteris opcionals corresponents a, com a mínim, 4 apartats.
Els establiments que no disposin de piscina coberta o de sistema d'aire condicionat hauran d'obtenir un mínim de 57 punts en el còmput total dels criteris opcionals, corresponents a, com a mínim, 4 apartats.
En cas de no disposar ni de piscina coberta ni d'aire condicionat, el valor mínim que caldrà assolir serà de 50 punts, corresponents a, com a mínim, 4 apartats.
Els establiments construïts a partir del 9 de maig de 2000, data de l'anterior Resolució d'establiment de criteris ambientals per a l'atorgament del distintiu als establiments hotelers, hauran d'obtenir un mínim de 75 punts en el còmput total de criteris opcionals, corresponents a, com a mínim, 4 apartats.
L'establiment ha de gestionar els seus residus conforme a les determinacions legals i especialment segons la reglamentació municipal; la Llei 6/1993, reguladora dels residus, i el Programa de gestió de residus municipals de Catalunya (Progremic).
A fi d'afavorir la valoració dels residus que genera, l'establiment ha d'implantar la recollida selectiva de vidre, paper i cartró, llaunes, plàstics, brics, residus orgànics, metalls, piles, làmpades, pintures, tòners, olis de cuina usats i altres matèries susceptibles de valoració, especialment a la cuina, al restaurant, a la zona d'habitacions, a les zones comunitàries i a les oficines, sempre que aquesta gestió sigui conseqüent amb la del municipi o comarca on estigui ubicat l'establiment.
1.1.1.2 Retolació identificativa dels contenidors.
Tots els contenidors han d'estar retolats de manera clara amb una identificació del tipus de residu contingut.
1.1.1.3 Informació als clients.
En el full informatiu que es lliura al client en el moment de registre, s'ha de donar informació sobre la gestió de residus portada a terme a l'establiment i s'ha d'explicar la importància de la recollida selectiva i la necessitat que es faci correctament.
De la mateixa manera, es demanarà la col·laboració dels clients per efectuar el destriament de residus.
Per a cada tipus de material (vidre, paper i cartró, plàstic, llaunes, brics, residus orgànics, productes de neteja de la piscina, tòners, pintures, piles, làmpades, olis de cuina usats, etc.) recollit per l'establiment i no especificat en la recollida selectiva del municipi, es donarà 1 punt fins a un màxim de 7 punts, sempre que se n'asseguri una gestió correcta.
Es valorarà amb 4 punts que els residus orgànics (restes de menjar, restes vegetals o de poda) siguin compostats al mateix establiment sempre que es vetlli per un funcionament correcte del procés i no es produeixin afeccions al medi o als usuaris per motiu de producció de lixiviats o males olors.
A més, es valorarà amb 1 punt l'ús del compost obtingut en els jardins dependents de l'establiment mateix.
1.1.3 Avaluació de conformitat.
L'avaluació de conformitat dels criteris corresponents a l'apartat 1.1 de l'annex es fa per comprovació in situ de l'entitat col·laboradora degudament acreditada.
L'establiment ha de promoure l'estalvi d'aigua freda i calenta, i conseqüentment d'energia.
Els equipaments de bany (aixetes de lavabo, dutxes i cisternes de vàter), els equipaments de la piscina o el sistema de reg o altres instal·lacions que consumeixin aigua han d'incorporar sistemes d'estalvi.
Per a la definició de sistema d'estalvi d'aigua, s'ha de prendre com a referència la Resolució de 15 de gener de 2001, per la qual s'estableixen els criteris ambientals per a l'atorgament del distintiu de garantia de qualitat ambiental als productes i als sistemes que afavoreixen l'estalvi d'aigua.
Almenys un cop al mes s'ha de realitzar una revisió de les aixetes, regadores de dutxa i cisternes de lavabo per comprovar que no hi hagi fuites.
Per tal de facilitar la comprovació del compliment d'aquest criteri, caldrà portar un registre de les incidències en el qual hi constin les mesures de correcció realitzades.
L'establiment ha de portar un registre trimestral del consum d'aigua, amb la finalitat de conèixer i avaluar, a partir de comparacions interanuals, les millores aconseguides i detectar consums anòmals.
1.2.1.3 Informació als clients.
En el full informatiu que es lliura als clients en el moment del registre s'ha d'explicar la importància de la utilització correcta de l'aigua i les accions que realitza l'establiment per contribuir a l'estalvi d'aigua.
De la mateixa manera, s'informarà als clients de com poden col·laborar per estalviar-ne.
A les zones de consum d'aigua s'han d'instal·lar rètols que facin referència a la utilització racional de l'aigua.
De la mateixa manera, s'ha d'instal·lar als lavabos rètols on s'informi que només es canvien les tovalloles en cas que ho sol·licitin els clients.
L'establiment ha d'instal·lar comptadors sectorialitzats del consum d'aigua que permetin mesurar de manera independent el consum d'aigua de la cuina, de la bugaderia, de la piscina i de la zona d'habitacions, i portar un registre trimestral del consum.
Les regadores de dutxa (fixes i mòbils) han de tenir un cabal inferior a 10 l/min, o incorporar limitadors de cabal que, un cop acoblats a la regadora, donin un cabal inferior a 10 l/min, o bé han de disposar del distintiu de garantia de qualitat ambiental per la categoria de productes i sistemes que afavoreixen l'estalvi d'aigua.
Per al compliment del criteri, cal que com a mínim un 25% de les regadores el compleixi.
La resta de punts s'atorgaran de manera proporcional al percentatge de regadores que compleixin el criteri fins a un total de 8 punts quan les regadores disposin del distintiu de garantia de qualitat ambiental o incorporin limitadors o reguladors de cabal, o bé fins a un total de 4 punts quan no disposin del distintiu ni incorporin limitadors o reguladors de cabal.
Les aixetes de lavabo, bidet i aigüera han de tenir un cabal inferior a 8 l/min, o incorporar limitadors de cabal que, un cop acoblats a l'aixeta, donin un cabal inferior a 8 l/min, o bé han de disposar del distintiu de garantia de qualitat ambiental per a la categoria de productes i sistemes que afavoreixen l'estalvi d'aigua.
Per al compliment del criteri, cal que com a mínim un 25% de les aixetes compleixi el criteri.
La resta de punts s'atorgaran de manera proporcional al percentatge d'aixetes que compleixi el criteri fins a un total de 8 punts quan les aixetes disposin del distintiu de garantia de qualitat ambiental o incorporin limitadors o reguladors de cabal, o bé fins a un total de 4 punts quan no disposin del distintiu ni incorporin limitadors o reguladors de cabal.
a) El conjunt format per inodor i cisterna ha de tenir un disseny que permeti consumir un volum màxim per descàrrega de 6 litres, o bé disposar del distintiu de garantia de qualitat ambiental per a la categoria de productes i sistemes que afavoreixen l'estalvi d'aigua.
b) El vàter ha d'incorporar un dispositiu d'interrupció de descàrrega o de polsada curta/llarga amb les instruccions relatives a l'accionament del dispositiu d'interrupció de descàrrega o de polsada curta/llarga visibles a la cisterna, o bé disposar del distintiu de garantia de qualitat ambiental per a la categoria de productes i sistemes que afavoreixen l'estalvi d'aigua.
Altres sistemes que afavoreixen l'estalvi d'aigua; s'inclouen aquí aquells sistemes no previstos en els apartats anteriors, com per exemple aixetes o regadores de dutxa amb tancament automàtic temporalitzat o amb sensor de presència, sistemes d'estalvi en les instal·lacions de la piscina, sistemes d'estalvi en el reg, aprofitament d'aigües grises o pluvials, etc. L'estalvi demostrable ha de ser de com a mínim un 20% en relació amb la instal·lació convencional.
Valoració del criteri: 4 punts per sistema instal·lat fins a un màxim de 8 punts.
Quant als sistemes que afectin moltes unitats (aixetes de lavabo o dutxes), per aconseguir els 4 punts cal que com a mínim un 60% de les unitats compleixi el criteri.
1.2.3 Avaluació de conformitat.
L'avaluació de conformitat dels criteris de l'apartat 1.2 de l'annex es fa per comprovació in situ de l'entitat col·laboradora degudament acreditada i/o consulta de les especificacions tècniques.
L'aigua de la piscina descoberta no podrà ser escalfada a no ser que ho sigui a partir d'energia renovable o residual.
Les piscines cobertes hauran de complir els requisits següents:
a) La temperatura de l'aigua no excedirà els 28oC, a excepció de les piscines d'ús termal.
b) La temperatura de l'aire de les piscines cobertes mesurada a un metre d'alçada sobre la làmina d'aigua no excedirà els 3oC per sobre de la temperatura de l'aigua, i la humitat relativa del recinte estarà compresa entre el 60% i el 70%.
Als vestuaris, si n'hi ha, o a les zones comunes de la piscina coberta, s'han d'instal·lar rètols on s'expliqui la gestió de la climatització de la piscina.
La cloració ha de ser substituïda parcialment per alguna alternativa d'impacte baix (ozó, radiació ultraviolada, etc.), sempre que es garanteixi el compliment de la normativa vigent pel que fa a la desinfecció de l'aigua.
1.3.2.2 Dosificació dels productes químics.
La piscina ha de disposar d'un equipament de dosificació automàtica per als productes químics.
a) La piscina ha d'estar equipada amb manta tèrmica, la qual l'ha de cobrir en les hores en què aquesta primera no es trobi en funcionament.
Valoració del criteri: 9 punts.
b) La piscina ha de disposar d'una bomba de calor deshumectant.
Valoració del criteri: 8 punts.
c) La calor de l'aire extret del recinte de la piscina s'ha de reutilitzar per escalfar l'aire del recinte.
En el cas de disposar d'una bomba de calor deshumectant ja es considera complert el criteri.
1.3.3 Avaluació de conformitat.
L'avaluació de conformitat dels criteris de l'apartat 1.3 de l'annex es fa per comprovació in situ de l'entitat col·laboradora degudament acreditada.
1.4 Eficiència i estalvi energètic.
L'establiment ha de promoure l'eficiència i l'estalvi energètic en les seves instal·lacions.
L'establiment ha de portar un registre trimestral del consum d'energia (electricitat, gas, etc.) amb la finalitat de conèixer i avaluar, a partir de comparacions interanuals, les millores aconseguides i detectar consums anòmals.
a) L'accés de la llum natural als espais interiors no s'ha d'obstaculitzar a fi i efecte de garantir-ne el màxim aprofitament.
b) A les zones interiors amb funcionament continuat de l'enllumenat superior o igual a 5 hores diàries, s'han d'utilitzar fluorescents trifòsfors o làmpades fluorescents compactes.
Per al compliment del criteri cal que com a mínim un 50% d'aquests punts de llum compleixi el criteri.
La resta s'ha de substituir de manera progressiva en funció de la vida útil de la làmpada.
c) A les zones interiors amb funcionament continuat de l'enllumenat inferior a 5 hores diàries, s'han d'utilitzar làmpades fluorescents compactes o fluorescents trifòsfors.
Per al compliment del criteri, cal que com a mínim un 10% d'aquests punts de llum compleixi el criteri.
d) A les zones interiors que no siguin d'ús social (magatzems, pàrquings, etc.) amb funcionament continuat de l'enllumenat durant 24 hores, s'han d'utilitzar fluorescents amb balast electrònic.
Per al compliment del criteri, cal que com a mínim un 50% dels fluorescents compleixi el criteri.
1.4.1.3 Aigua calenta sanitària (ACS) i/o calefacció.
a) Totes les instal·lacions d'ACS, tant els dipòsits d'acumulació com els tubs de distribució i la caldera, han d'estar ben aïllats, a excepció d'aquells casos en els quals els tubs mateixos de distribució són emprats per escalfar el recinte.
b) Almenys un cop l'any, es realitzarà una revisió de l'estat de les calderes per un tècnic qualificat en la qual es comprovarà el rendiment, que haurà de ser major del 85% (a excepció de les que utilitzen biomassa).
Per aquelles calderes que utilitzen un combustible diferent a gas, es comprovarà també l'opacitat dels gasos, que haurà de ser inferior o igual a 2 d'acord amb l'escala de Bacharach.
a) Instal·lació de termòstats a les habitacions i zones comunes.
b) Les obertures de la façana oest han de disposar d'elements d'ombra regulables.
Totes les habitacions han de disposar d'algun sistema per evitar les càrregues de calor externes (cortines, persianes clares, etc.).
c) Els aparells d'aire condicionat domèstics de nova adquisició compliran, com a mínim, amb la Classe B d'eficiència energètica, d'acord amb les especificacions que es deriven de la Directiva 2002/31/CE, sobre etiquetatge d'aires condicionats domèstics.
1.4.1.5 Informació als clients.
En el full informatiu que es lliura als clients en el moment del registre, s'ha d'explicar la importància de la utilització correcta dels recursos energètics i informar de les accions que realitza l'establiment per contribuir a l'estalvi energètic.
De la mateixa manera, s'inclouran consells pràctics perquè els clients puguin també ajudar a l'estalvi energètic.
A les habitacions, s'han d'instal·lar rètols on es faci referència a la utilització racional de l'aigua calenta, l'enllumenat i la climatització.
L'establiment ha d'instal·lar comptadors sectorialitzats del consum d'electricitat que permetin mesurar de manera independent el consum de la cuina, la bugaderia, els sistemes de climatització i les habitacions i els espais comuns, i portar-ne un registre trimestral del consum.
Els tancaments de vidre a l'exterior han d'estar equipats amb doble vidre.
Per al compliment del criteri, cal que com a mínim el 20% del total de superfície de tancament de vidre exterior compleixi el criteri.
La resta de punts fins a un total de 8 s'atorgaran de manera proporcional al percentatge de la superfície que compleixi el criteri.
a) A les zones interiors de l'establiment hoteler de funcionament continuat de la il·luminació de menys de 5 hores, s'han d'utilitzar làmpades fluorescents compactes o fluorescents trifòsfors.
La resta de punts fins a un total de 6 s'atorgaran de manera proporcional al percentatge de làmpades que compleixi el criteri.
b) A les zones exteriors de l'establiment hoteler (pàrquing, zona d'esports, jardins, etc.), s'han d'utilitzar làmpades de vapor de sodi, làmpades fluorescents trifòsfors o làmpades fluorescents compactes.
La resta de punts fins a un total de 4 s'atorgaran de manera proporcional al percentatge de làmpades que compleixi el criteri.
c) A les zones interiors i exteriors cal que els balasts utilitzats en els fluorescents trifòsfors siguin electrònics.
Per al compliment del criteri, cal que com a mínim el 20% dels balasts compleixi el criteri.
La resta de punts fins a un total de 6 s'atorgaran de manera proporcional al percentatge de balasts que compleixi el criteri.
No es poden comptabilitzar en aquest apartat aquells balasts que permeten complir el criteri bàsic 1.4.1.2. d).
d) Les habitacions han de disposar de sistemes de desconnexió general de l'enllumenat (clau magnètica que talli el corrent, utilització d'un interruptor general a l'habitació, etc.).
Per al compliment del criteri, cal que com a mínim el 20% de les habitacions compleixi el criteri.
La resta de punts fins a un total de 8 s'atorgaran de manera proporcional al percentatge d'habitacions que compleixi el criteri.
e) Als lavabos comunitaris s'han d'utilitzar sistemes de control de presència, o bé polsadors temporalitzats.
1.4.2.4 Aigua calenta sanitària (ACS) i/o calefacció.
a) Per a calderes de gas, les emissions de CO i NOx produïdes han de ser inferiors a 80 mg/kWh i 70 mg/kWh, respectivament.
b) Ús de calderes amb un etiquetatge de rendiment energètic igual o superior a dues estrelles, d'acord amb les especificacions que es deriven de la Directiva 92/42/CEE.
c) La instal·lació d'ACS ha d'incorporar una vàlvula mescladora de tres vies o vàlvula termostàtica amb bomba i circuit de recirculació entre caldera i dipòsit programable.
d) Instal·lació centralitzada d'una bomba de calor elèctrica de COP > 3,5.
e) Les habitacions han de disposar d'un sistema de regulació individual de la temperatura.
Per al compliment d'aquest criteri, cal que com a mínim el 20% de les habitacions compleixi el criteri.
La resta de punts fins a un total de 6 s'atorgaran de manera proporcional al percentatge d'habitacions que compleixi el criteri.
a) Els establiments han de disposar d'un dispositiu a les habitacions que aturi l'aire condicionat quan s'obrin les finestres.
Per al compliment d'aquest criteri cal que com a mínim el 20% de les habitacions compleixi el criteri.
La resta de punts fins a un total de 6 s'atorgaran de manera proporcional al nombre d'habitacions que compleixi el criteri.
b) Per als establiments que tinguin una instal·lació d'aire condicionat centralitzat, s'ha de disposar de l'opció de free-cooling que es farà servir quan la temperatura de l'aire exterior sigui prou baixa per proporcionar el confort necessari a l'interior.
1.4.2.7 Ús de fonts d'energia renovable i eficiència energètica.
a) Utilització d'alguna de les possibilitats d'ús d'energies renovables que es descriuen a continuació.
S'accepten d'altres solucions, prèvia justificació tècnica.
Valoració: 9 punts per a cada tipus diferent d'energia renovable utilitzada fins a un total de 18 punts.
Energia solar tèrmica: per a producció d'ACS, calefacció de locals per sòl radiant, escalfament de piscines cobertes.
Energia solar fotovoltaica: per a enllumenat exterior (fanals fotovoltaics), sistemes de reg de jardins, electrificació de zones aïllades, bombament d'aigua, instal·lacions connectades a xarxa o d'altres aplicacions justificades.
Energia eòlica: per a electrificació de zones aïllades, bombament d'aigua o d'altres aplicacions justificades.
Energia geotèrmica: per a producció d'ACS, calefacció de locals, escalfament de piscines, etc.
Energia de la biomassa: per a producció d'ACS, calefacció de locals.
b) Aprofitament de l'energia sobrant provinent de sistemes energètics per produir fred i/o calor (cogeneració, calor despresa pel condensador de l'aire condicionat, calor de les aigües grises, etc.).
Valoració del criteri: 6 punts per sistema fins a un total de 12 punts.
c) Els electrodomèstics de l'establiment pertanyeran, com a mínim, a la classe A d'eficiència energètica d'acord amb les disposicions d'aplicació de la Directiva 92/75/CEE del Consell, relativa a la indicació del consum d'energia i d'altres recursos en els aparells domèstics, mitjançant l'etiquetatge i la informació uniforme dels productes.
Valoració del criteri: 2 punts per tipus d'electrodomèstic fins a un màxim de 6.
1.4.2.8 Arquitectura bioclimàtica.
Aquells establiments que disposin d'elements d'arquitectura bioclimàtica (mur de cambra convectiva, xemeneies solars, zonificació d'espais, etc.) rebran 4 punts per element, fins a un màxim de 8 punts.
1.4.2.9 Altres sistemes que afavoreixen l'estalvi d'energia.
S'inclouen aquí aquells sistemes que no preveuen els apartats anteriors.
L'estalvi demostrable ha de ser com a mínim d'un 15% en relació amb la instal·lació convencional.
Valoració del criteri: 4 punts per sistema instal·lat, fins a un màxim de 8.
Quant als sistemes que afectin moltes unitats, per aconseguir els 4 punts cal que com a mínim un 60% de les unitats compleixi el criteri.
1.4.3 Avaluació de conformitat.
L'avaluació de conformitat dels criteris de l'apartat 1.4 de l'annex es fa per comprovació in situ de l'entitat col·laboradora degudament acreditada, a excepció del subapartat a) de l'apartat 1.4.2.4, que es fa per analítica de gasos, i del subapartat b) de l'apartat 1.4.1.3 i el subapartat b) de l'apartat 1.4.2.4, que en cas de no disposar de la informació es realitzarà també per analítica de gasos.
En l'avaluació de conformitat dels criteris d'aquest apartat es tindrà en compte el compliment de les determinacions que es fixin en el desplegament reglamentari de la Llei 6/2001, de 31 de maig, d'ordenació ambiental de l'enllumenat per a la protecció del medi nocturn, a partir de la publicació del corresponent reglament al Diari Oficial de la Generalitat de Catalunya.
L'establiment ha de fixar criteris ambientals en les seves compres (reducció de la contaminació, minimització d'envasos, etc.).
1.5.1.1 Equips de refrigeració.
En cas de nova adquisició, els equips de refrigeració (neveres, congeladors i aire condicionat) utilitzaran gasos refrigerants amb un potencial d'esgotament de la capa d'ozó igual a zero.
En el cas de neveres i congeladors domèstics, a més, els refrigerants hauran de tenir un potencial d'escalfament global igual o inferior a 15 (calculat en equivalents de CO2 durant un període de cent anys), per exemple, l'isobutà o R-600a.
a) L'establiment no subministrarà productes als clients en embolcall individual en aquells casos en els quals sigui possible prescindir-ne (melmelades, sucres, mantegues, sabó, xampú, etc.).
Això es valorarà considerant els productes oferts al bany i a l'esmorzar.
Valoració màxima del criteri: 7 punts.
b) Col·locació de dosificadors per al sabó i xampú als lavabos de les habitacions.
Per al compliment d'aquest criteri, cal que com a mínim el 20% dels lavabos de les habitacions compleixi el criteri.
La resta de punts fins a un total de 8 s'atorgaran de manera proporcional al percentatge de lavabos que compleixi el criteri.
c) Acord amb almenys tres dels majors proveïdors per tal que els enviaments s'efectuïn amb un embalatge mínim o en tot cas de tipus reciclat.
Els acords s'han de fer per escrit.
d) L'establiment no vendrà ni subministrarà begudes en recipients d'un sol ús en aquells casos en què el mercat n'ofereixi d'altres en recipients retornables.
e) L'establiment comprarà productes ecoetiquetats (distintiu de garantia de qualitat ambiental, etiqueta ecològica europea, Àngel Blau, Cigne Blanc, etc.) o productes agrícoles o alimentaris ecològics que disposin d'un logotip atorgat per un organisme oficial.
Per a cada tipus de producte ecoetiquetat adquirit es donarà 1 punt, fins a un màxim de 7 punts.
Es valorarà en relació amb l'últim any anterior a la sol·licitud del distintiu.
La compra de productes d'enllumenat i els dispositius d'estalvi d'aigua (incloses aixetes, dutxes i altres elements) no suposa l'atorgament de punts en aquest apartat, en ser objecte de puntuació en un altre apartat.
1.5.3 Avaluació de conformitat.
L'avaluació de conformitat dels criteris de l'apartat 1.5 de l'annex es fa per comprovació in situ de l'entitat col·laboradora degudament acreditada i consulta de les especificacions tècniques.
L'establiment ha d'estar construït amb materials, colors i estil arquitectònic propis de la zona i no ha de suposar un impacte ambiental significatiu sobre el paisatge.
Si escau, en l'avaluació del criteri es considerarà l'adopció de mesures de minimització de l'impacte paisatgístic.
1.6.2 Avaluació de conformitat.
L'avaluació de conformitat per al criteri de l'apartat 1.6 de l'annex es fa per comprovació in situ de l'entitat col·laboradora degudament acreditada, així com mitjançant la presentació d'un projecte de minimització de l'impacte paisatgístic quan s'escaigui.
L'establiment no pot sobrepassar els nivells de sorolls i vibracions que s'estableixin en el mapa de capacitat acústica per a la zona on es trobi ubicat, d'acord amb la Llei 16/2002, de protecció contra la contaminació acústica, o bé l'ordenança municipal si aquesta és més restrictiva que la Llei.
Les instal·lacions de climatització i/o ventilació, si n'hi ha, no han d'originar en els edificis contigus o pròxims no usuaris d'aquests serveis nivells d'immissió superiors als establerts en la legislació abans esmentada.
Les instal·lacions auxiliars i complementàries de l'edificació (ascensors, funcionament de màquines, equips de climatització i/o ventilació, etc.) no han de transmetre a l'interior de l'establiment nivells acústics (sonors i vibracions) superiors als establerts en la legislació abans esmentada.
Als establiments construïts a partir de la data de publicació d'aquesta Resolució, les instal·lacions de climatització i/o ventilació s'han de col·locar al terrat o a la teulada amb les mesures correctores escaients per tal de minimitzar-ne l'impacte acústic.
Amb les mateixes mesures correctores, i en cas d'edificis aïllats, els equips esmentats es poden instal·lar també en espais annexos.
1.7.2 Avaluació de conformitat.
L'avaluació de conformitat per als criteris de l'apartat 1.7 es fa per mostreig i/o determinació in situ per part d'un tècnic competent d'acord amb els annexos 3, 4 i 7 de la Llei 16/2002, de protecció contra la contaminació acústica.
A excepció del subcriteri d), que es fa per comprovació in situ d'un tècnic competent.
Quan l'activitat no disposi de cap focus emissor, l'avaluació de conformitat es podrà realitzar mitjançant un informe tècnic justificatiu.
1.8 Informació i educació ambiental.
L'establiment fomentarà el respecte envers el medi ambient amb caràcter general.
En particular, en la contractació d'activitats recreatives per als seus clients, ha d'establir com a requisit el respecte per la natura i l'adequació a les normes de protecció vigents.
En el moment del registre, s'ha de lliurar als clients un full informatiu dels criteris que caracteritzen els establiments que han obtingut el distintiu on s'explicaran tots els apartats anteriors.
El full ha d'estar editat en català i en la resta d'idiomes en què es trobi la informació general de l'establiment.
L'establiment ha de tenir a l'abast dels clients i en un lloc visible informació sobre els transports públics que circulen per la zona i, sempre que sigui possible, informar de les possibilitats d'accedir a l'establiment o de fer excursions en transport públic o no motoritzat.
El personal rebrà formació i informació, com a mínim en incorporar-se al lloc de treball, sobre els criteris ambientals que regeixen l'establiment i sobre com actuar perquè pugui participar satisfactòriament en l'ecogestió.
1.8.1.4 Informació sobre l'entorn proper.
L'establiment ha de tenir a l'abast dels clients informació sobre el medi on es troba situat l'establiment i les possibilitats de descoberta.
Es preveu en aquest apartat el fet de tenir bibliografia i documentació sobre itineraris de consulta, a la venda o de lliurament gratuït, perquè els usuaris puguin dissenyar sortides que els permetin conèixer el medi que els acull i els seus valors naturals, socials, històrics, culturals, etc.
Almenys un cop l'any, l'establiment realitzarà cursos de formació al personal en mesures d'estalvi energètic, estalvi d'aigua, compres ambientalment correctes, minimització de residus i bones pràctiques en neteja (minimització de l'ús de productes químics).
Valoració del criteri: 7 punts.
Aquells establiments que disposin d'un programa d'activitats d'animació turística o educatives, sempre que aquestes activitats incloguin propostes encaminades al foment de la consciència ambiental, els hàbits de consum ambientalment correctes i l'estalvi de recursos, i promoguin el coneixement i la protecció del medi, rebran 4 punts.
L'establiment disposarà d'una enquesta per avaluar el grau de satisfacció dels clients amb la gestió ambiental portada a terme per l'establiment i sol·licitarà als clients que l'emplenin.
1.8.3 Avaluació de conformitat.
L'avaluació de conformitat dels criteris de l'apartat 1.8 de l'annex es fa per comprovació in situ de l'entitat col·laboradora degudament acreditada..2 Sistema d'avaluació de conformitat i documentació
Els sol·licitants del distintiu han de trametre a la Direcció General de Qualitat Ambiental els documents que s'indiquen a continuació degudament emplenats:
Sol·licitud general d'acord amb el model SGD-1.
Declaracions del sol·licitant d'acord amb el model DSD-140.
Informe d'avaluació de la categoria de serveis d'establiments hotelers d'acord amb el model IAD-140.
Informe de verificació de compliment dels criteris realitzat per l'entitat col·laboradora degudament acreditada i d'acord amb el model IVD.
Els impresos de sol·licitud, d'informe d'avaluació i de verificació es poden obtenir al Departament de Medi Ambient i Habitatge (av. Diagonal, 523-525, 08029 Barcelona) o per Internet, a l'adreça: www.gencat.net/mediamb/qamb/distintiu_solicitud.htm.
2.2 Selecció de l'entitat col·laboradora.
Les anàlisis i comprovacions han de ser realitzades per una de les entitats col·laboradores del Departament de Medi Ambient i Habitatge degudament acreditades per a aquest camp d'actuació, una relació actualitzada de les quals es lliurarà al sol·licitant.
Si no n'hi ha cap, el Consell de Qualitat Ambiental pot avalar expressament i per a aquest supòsit concret una entitat imparcial.
El Departament de Medi Ambient i Habitatge es reserva el dret de visitar sense avís previ les instal·lacions del sol·licitant, amb llibertat d'accés a la documentació, que ha d'estar actualitzada.